આ સપ્તાહમાં ડેરિવેટિવ્ઝની ગુરુવારે એક્સ્પાયરી આવે છે અને સાથે-સાથે જ વિશ્વભરનાં બજારોમાં ભારે ચંચળતા જોવા મળી રહી છે ત્યારે બધું એક સપ્તાહ ભારતીય શૅરબજારો માટે વૉલિટિલિટી સભર નીવડશે અને સંભવત: સોના-ચાંદી, કરન્સી, મેટલ્સ સહિત વલ્ર્ડ માર્કેટ સાથે કનેક્ટેડ અન્ય બજારોમાં પણ ભારે ચહલપહલ જોવા મળશે એવું ઘણા ઍનલિસ્ટોનું માનવું છે. આયાત સાથે સંબંધ ધરાવતાં ક્ષેત્રોને રૂપિયાની રામાયણ સતાવશે. યુરોપ અને અમેરિકાની ડામાડોળ આર્થિક સ્થિતિને થાળે પડતાં સમય લાગશે. ભારત અને ચીનની સ્થિતિ પ્રમાણમાં સારી હોવા છતાં વિશ્વની ઊથલપાથલની અસરમાંથી તેઓ મુક્ત તો નહીં રહી શકે.